DEV.BG - SiteGround: Office Tech Talks – събитие на живо
2026-04-21 18:00 - 22:00 (Europe/Helsinki)
Работиш в сферата на технологиите и непрекъснато се стремиш да се усъвършенстваш. Четеш, информираш се, включваш се в обучения, слушаш подкаст епизоди с интересни гости.
Знаеш ли, че DEV.BG стартират Office Tech Talks – формат, който те среща с водещи технологични компании в техните собствени офиси. Включи се, защото инженери и лидери от бранша споделят опит и работещи решения.
В края на лекционната част те очаква Q&A сесия.
Събитието се провежда на живо, в офиса на SiteGround, а основните теми на разговора са две:

системи, процеси и психологическа безопасност в среда с висок риск;
какво значи да си програмист в свят в настоящата реалност?

Повече за организацията научаваш от страницата във Фейсбук.
За кого е подходящо

За всички, които се интересуват от програмиране и технологии.

Лектори

Иделин Тодоров е част от SiteGround над 10 години и към момента ръководи 6 екипа. Хостинг компания е основана през 2004 г. и обслужва над 3 милиона домейна по света.
Петър Петров е водещ експерт по внедряването на AI и консултира CEO-та как да интегрират изкуствен интелект в организациите си.

Участието е с без такса, с предварителна регистрация.

4th CyberCLUB Community Birthday – събитие на живо
2026-04-21 19:00 - 22:00 | Интерпред, бул. "Драган Цанков" 36, София, Bulgaria
Ако киберсигурността е тема, която те вълнува, запази си място – очертава се мащабно събитие, което събира експерти, разработчици и ентусиасти. Акцентът е върху киберсигурността, игровите модели, дигиталните преживявания и влиянието им върху:

социалното взаимодействие;
процесите на учене;
обмена на знания;
формирането на онлайн общности.

Какво да очакваш
Първоначално разбираш повече за игровите механики като инструмент за мотивация и въздействие. Впоследствие примери и интерактивни сесии изследват какво е влиянието на тези подходи върху мисленето и решенията в онлайн среда.
Ще разбереш още какви рискове и възможности крие онлайн пространството за подрастващите.
За кого е подходящо

За всички, които се интересуват от темата за киберсигурността.

Входът е свободен, регистрацията е задължителна.

Ако AI може да проектира, тества и внедрява системи, какво остава за хората? – онлайн събитие
2026-04-21 19:30 - 21:30
Ако в момента правиш първите си крачки в света на програмирането, вероятно стъпваш плахо и неуверено. Учиш, тестваш, прилагаш, но един въпрос не ти дава спокойствие – къде ще се позиционираш, ако AI проектира, тества и внедрява системи вместо теб? Много други начинаещи програмисти са в твоята ситуация.
Включи се в събитието, дава ти отговори.
От лектора разбираш:

как се развива разработването на софтуер;
кои умения са ти от голяма полза.

Подготви си въпроси – събитието включва Q&A сесия.
За кого е подходящо

За начинаещи програмисти.

Лектор

Д-р Майкъл Ву в момента е главен стратег по изкуствен интелект в PROS. Той има бакалавърска степен по приложна математика, физика и молекулярна и клетъчна биология, както и докторска степен от програмата по биофизика на Университета в Бъркли.

Участието е без такса, с предварителна регистрация. Самото събитие е част е от AI/ML/Big Data.

Истории за лидери с Ивайло Кунев - събитие на живо
2026-04-23 18:00 - 19:00 | Централен военен клуб, бул. "Цар Освободител" 7, София, Bulgaria
Ако си почитател на Book Talks, вероятно си чувал за книгата „Забравените истории на България. 7 урока за лидерство“. Написана е от Ивайло Кунев, основният двигател на изданието.
Книгата разказва реални истории на българи, които са проявили предприемчивост и смелост в трудни исторически моменти. От всяка история авторът извежда урок по лидерство, който можеш да приложиш и ти в някоя сфера на живота си.
Събитието отбелязва 10 години от издаването на аудиокнигата в Storytel. Включи се, за да чуеш някои от най-забележителните истории на живо.
За кого е подходящо събитието

За всички, които ценят мотивиращите книги.

Лектор

Ивайло Кунев е създател на формата Book Talks. Той е български автор, обучител и разказвач, който се занимава с теми като лидерство, личностно развитие и мотивация.

Участието е с такса, с предварителна регистрация.

Balkan Ecommerce Summit – конференция на живо
2026-04-28 | Интер Експо Център, бул. "Цариградско шосе" 147, София
Ако се развиваш в сферата на електронната търговия или изграждаш собствен онлайн бизнес, конференциите със сигурност са ти от полза. Дават ти теоретични знания, ценни контакти и носят реални възможности. Лидери от бранша говорят за новите тенденции, а по време на събитията се срещаш с иноватори и потенциални партньори. Точно това можеш да очакваш и от Balkan eCommerce Summit 2026.
Ето и част от темите:

как да станеш видим отвъд Google: Оптимизация за Google и ChatGPT;
как да изградиш бранд с помощта на AI;
как да развиеш бизнес чрез ценови стратегии, задвижвани от изкуствен интелект.

Виж програмата, за да разбереш какво още те очаква.

Имай предвид, че работният език е английски.

За кого е събитието

За всички, които се занимават с електронна търговия.

Лектори

Лекторите са експерти в различни сфери на дигиталния маркетинг и онлайн търговията. Повече за тях научаваш от сайта на събитието.

Участието е с такса, с предварителна регистрация.

Игровизация в маркетинга – уебинар
2026-05-12 19:00 - 21:00
Тенденциите в социалните медии се менят непрекъснато, а като собственик на бизнес знаеш колко е важно да ангажираш потенциалните си клиенти. Напоследък все по-често брандовете залагат на игрови модели, чрез които задържат потребителите си. Изпробвал ли си подобен в своя бизнес? Ако не си, но вече проявяваш интерес, събитието е за теб.
Включи се, за да разбереш как да:

проектираш игрови модели;
прилагаш поведенчески техники, за да насочваш чуждите решения;
изграждаш потребителско преживяване и др.

Научаваш още как да използваш някои от инструментите за геймфикация, сред които:

Gametize – за изграждане на мисии, точки, награди и клиентски предизвикателства;
Miro – за дизайн и потребителски преживявания;
HubSpot – за интегриране на геймификация в маркетингови фунии.

За кого е подходящо

За всички, които развиват малък бизнес.

Лектор

Мартин Петров е треньор, консултант и лектор в областта на маркетинговата стратегия и иновациите. Основател е на две компании и съосновател на стартъп, свързани с маркетинг стратегии и приложението на изкуствен интелект в бизнеса.

Участието е без такса, с предварителна регистрация.

Как да спре прахосването на бюджет за E-commerce - онлайн събитие
2026-05-15 19:00 - 21:00
Развиваш собствен онлайн бизнес, създаваш рекламни кампании за социалните мрежи и се опитваш да достигаш до по-голяма аудитория. Случвало ли ти се е да дадеш значителна сума за реклама, а резултатът изобщо да не покрива очакванията ти? Много хора попадат в тази ситуация. В голяма степен тя е резултат от:

липсата на фокус;
разпокъсан бюджет.

Как да изградиш ефективна маркетинг стратегия? Отговор получаваш от лектора. Научаваш още как да:

приоритизираш факторите, които увеличават продажбите;
избягваш често срещани грешки при разпределението на бюджета;
обвързваш инвестициите с реални резултати.

За кого е подходящо събитието

За маркетолози и всички, които развиват собствен бизнес.

Лектор

Владислав Костов Global Head of Digital Sales в Shelly Group. Фокусира се върху превръщането на сложни маркетинг стратегии в ясни решения.

Участието е без такса, с предварителна регистрация.
